Георги Константинов Христов
Броня

chitanka.info

Аз омразата си

не хабя за вас,

завистливи, мили графомани.

Не ме дразни

злобният ви глас.

Вашите стрели

не ми оставят рани.

Май че имам броня

в този фарс убог.

Пък и трудно се навивам

за дуели шумни…

Даже съм

по своему жесток —

зад гърба ви казвам

благи думи.

Аз пък своята омраза

ще раздам

на онези врагове отбрани,

дето имат

истински талант

в гордостта на цял народ

да правят рани.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.